เงินบาทเปิด 30.83/85 บาท
ธนาคารกรุงเทพ รายงาน เงินบาทเปิด 30.83/85 แนวโน้มอ่อนค่า มองกรอบ 30.80-30.95
30 มี.ค. 2555

ธนาคารกรุงเทพ รายงาน เงินบาทเปิด 30.83/85 แนวโน้มอ่อนค่า มองกรอบ 30.80-30.95
นักบริหารเงินจากธนาคารกรุงเทพ เปิดเผยว่า เงินบาทเปิดตลาดเช้านี้อยู่ที่ระดับ 30.83/85 บาท/ดอลลาร์ แข็งค่าขึ้นจากช่วงเย็นวานนี้ที่ปิดตลาดที่ระดับ 30.87/89 บาท/ดอลลาร์
"คาดว่าจะมีการเคลื่อนไหวค่อนข้างมาก เพราะเป็นช่วงปิดไตรมาส จึงน่าจะมีการเคลื่อนไหวทั้งฝั่ง import และ export  โดยเงินบาทวันนี้เชื่อว่าฝั่ง import น่าจะยังมีแรงซื้อดอลลาร์อยู่ เพราะส่วนหนึ่งปิดสิ้นไตรมาส ขณะที่ฝั่ง export นั้นถ้า rate ขึ้นไปที่ 30.90 ก็คงทยอยขายดอลลาร์ออกมา" นักบริหารเงิน ระบุ
ส่วนความเคลื่อนไหวของค่าเงินสกุลหลักต่างประเทศช่วงเปิดตลาดเช้านี้ เงินเยนอยู่ที่ระดับ 82.10/20 เยน/ดอลลาร์ ส่วนเงินยูโรอยู่ที่ระดับ 1.3350/3360 ดอลลาร์/ยูโร
นักบริหารเงิน คาดว่า เงินบาทวันนี้ยังมีโอกาสอ่อนค่าต่อ แต่เชื่อว่าคงยังไม่แตะที่ระดับ 31.00 บาท/ดอลลาร์ โดยมองกรอบไว้ที่ 30.80-30.95 บาท/ดอลลาร์